|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/369** |
|  | **(protokols Nr. 14; 69.p.)** |

**Par Gulbenes novada pašvaldības domes 2024.gada 27.jūnija saistošo noteikumu Nr.12**

**“Grozījumi Gulbenes novada pašvaldības domes 2023.gada 30.novembra saistošajos noteikumos Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”” izdošanu**

Gulbenes novada domes 2023.gada 30.novembra saistošie noteikumi Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi) nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” (turpmāk – aģentūra) maksas pakalpojumu cenrādi.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu un domes kompetencē ir pieņemt lēmumus arī citos ārējos normatīvajos aktos paredzētajos gadījumos.

Publisko aģentūru likuma 17.panta pirmā, otrā un ceturtā daļa nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā; pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem.

Atbilstoši Gulbenes novada domes 2023.gada 25.maija saistošo noteikumu Nr. 8 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” nolikums” 5.11. un 5.12.apakšpunktā noteiktajam aģentūrai ir uzdevums veicināt Gulbenes novada mazās un vidējās uzņēmējdarbības (mājražošana, amatniecība, tūrisma uzņēmējdarbība) attīstību un organizēt ar to saistītos pasākumus, kā arī veikt suvenīru, mākslas darbu, grāmatu, tūrisma informatīvo materiālu un pārtikas produktu, kas noformēti kā suvenīri, tirdzniecību. Ievērojot minēto, sagatavots grozījumu projekts Saistošajos noteikumos, aģentūrai papildinot tās piedāvāto preču tirdzniecības klāstu, tādejādi zināmā mērā veicinot mazās un vidējās uzņēmējdarbības attīstību.

Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto, Saistošo noteikumu projekts tika publicēts Gulbenes novada pašvaldības mājaslapā [*www.gulbene.lv*](http://www.gulbene.lv), nosakot termiņu sabiedrības viedokļa sniegšanai no 2024.gada 10.jūnija līdz 2024.gada 23.jūnijam. Minētajā termiņā ierosinājumi vai priekšlikumi nav saņemti.

Ņemot vērā minēto un pamatojoties uz Pašvaldību likuma 10.panta pirmās daļas 21.punktu, kā arī Publisko aģentūru likuma 17.panta otro un ceturto daļu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ::

1. IZDOT Gulbenes novada pašvaldības domes 2024.gada 27.jūnija saistošos noteikumus Nr.12 “Grozījumi Gulbenes novada pašvaldības domes 2023.gada 30.novembra saistošajos noteikumos Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””.
2. UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas izsludināšanai oficiālajā izdevumā “Latvijas Vēstnesis”.
3. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

Gulbenes novada pašvaldības domes

priekšsēdētāja vietniece G.Švika



|  |  |  |
| --- | --- | --- |
| **GULBENES NOVADA PAŠVALDĪBA**  Reģ. Nr. 90009116327  Ābeļu iela 2, Gulbene, Gulbenes nov., LV-4401  Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­  Gulbenē | | |
| **2024.gada 27.jūnija** | **Saistošie noteikumi Nr.12** |

**(protokols Nr. 14, 69.p.)**

**Grozījumi Gulbenes novada pašvaldības domes**  **2023.gada 30.novembra saistošajos noteikumos Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”**

Izdoti saskaņā ar Publisko aģentūru

likuma17.panta otro un ceturto daļu

Izdarīt Gulbenes novada pašvaldības domes 2023.gada 30.novembra saistošajos noteikumos Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (Latvijas Vēstnesis, 2023, 238. nr.) šādus grozījumus:

1. Papildināt pielikuma 1. punktu aiz vārda “reklāma” ar vārdiem “un suvenīri”.
2. Papildināt pielikuma 1.2.apakšpunktu aiz vārda “Suvenīru” ar vārdiem “mājražotāju un uzņēmējdarbības veicēju ražojumu”.

Gulbenes novada pašvaldības domes priekšsēdētāja vietniece G.Švika

**PASKAIDROJUMA RAKSTS**

**Gulbenes novada domes 2024.gada 27.jūnija saistošajiem noteikumiem Nr. 12 “Grozījumi Gulbenes novada pašvaldības domes 2023.gada 30.novembra saistošajos noteikumos Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu izdošanas mērķis ir precizēt Gulbenes novada pašvaldības domes 2023.gada 30.novembra saistošos noteikumus Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””, papildinot Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” preču tirdzniecības klāstu, kas veicina mazās un vidējās uzņēmējdarbības attīstību.  Saistošo noteikumu izdošana pamatojama ar Publisko aģentūru likuma 17.panta pirmo daļu, kas nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā. Minētā likuma 17.panta otrā un ceturtā daļa nosaka, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; sniegtos pakalpojumus nosaka un to cenrādi apstiprina ar pašvaldības saistošajiem noteikumiem.  Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” ir paplašinājusi tirdzniecības klāstu, kas noformēti kā suvenīri. |
| 1. Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu paredz izdevumu un ieņēmumu palielināšanos. Ņemot vērā, ka saistošie noteikumi paredz uzcenojumu no 10% - 100%, tad ieņēmumu palielināšanās ir paredzama procentuāli lielāka kā izdevumu palielināšanās (izdevumu palielināšanās paredzama, iegādājoties tirdzniecības preces no mājražotājiem un uzņēmējiem). |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme – papildinot Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādi ar jauniem pakalpojumiem, cilvēkiem ir iespēja saņemt plašāku mājražotāju un uzņēmēju piedāvājumu Gulbenes novadā;  3.2. ietekme uz vidi – nav;  3.3. ietekme uz iedzīvotāju veselību – nav;  3.4. saistošie noteikumi neradīs vērā ņemamu tiešu ietekmi uz uzņēmējdarbības vidi pašvaldības teritorijā;  3.5. ietekme uz konkurenci – papildinot maksas pakalpojumu piedāvājumu, neradīsies būtiska ietekme uz konkurenci. |
| 1. Ietekme uz administratīvajām procedūrām un to izmaksām | 4.1. Saistošo noteikumu piemērošanas jautājumos privātpersona var vērsties Gulbenes novada pašvaldības aģentūrā “Gulbenes tūrisma un kultūrvēsturiskā mantojuma centrs” un Gulbenes novada pašvaldībā;  4.2. Saistošie noteikumi neparedz papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 1. Informācija par izpildes nodrošināšanu | Saistošo noteikumu izpildi savas kompetences ietvaros nodrošinās Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanai – noteikt maksas pakalpojumu cenas pakalpojumiem, ko sniedz Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”, tādējādi sabalansējot izdevumus un ieņēmumus. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no 2024.gada 10.jūnija līdz 2024.gada 23.jūnijam publicēts Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”. Minētajā termiņā ierosinājumi vai priekšlikumi nav saņemti. |

Gulbenes novada pašvaldības domes priekšsēdētāja vietniece G.Švika